u200bनेपाली भाषा, साहित्य, संस्कृति र शिक्षाले निरन्तर नयाँ मोड, नयाँ स्वरुप धारण गर्दै गएको अवस्थामा, नैतिकता र स्वावलम्बन क्रमिक ह्रास हुँदै गएको बेलामा, शिक्षा ज्ञानबाट जानकारीमा मात्र सीमित हुन थालेको समयमा, राष्ट्रका प्रत्येक क्षेत्र, तप्का र घरघरबाट जागरुक बन्दै प्रत्येक नेपालीले आफ्नो स्वरुप निर्धारण गर्न केही न केही सीपमूलक, ज्ञानमूलक र स्वावलम्बनका उपायहरु अवलम्बन गर्नै पर्दछ भन्ने उद्देश्यसाथ २०६२ साल भाद्र ९ गते स्थापना भएको हो शब्दार्थ प्रकाशन । उत्कृष्ट साहित्य, नैतिक मूल्य र मान्यता, ज्ञानमूलक र सीपमूलक पाठ्य पुस्तक र मुख्य रुपमा नेपाली भाषाको माध्यमबाट शब्दकोश प्रकाशन गर्ने यसको लक्ष्य रहेको छ । साहित्य, स्कूल-क्याम्पसका पाठ्य सामाग्री, भाषा ज्ञान, सीप ज्ञान, र शब्दकोशको साथै वैजयन्ती नामक साहित्यिक पत्रिका पनि प्रकाशन गर्दै आएको शब्दार्थ प्रकाशनले आफ्नो विगतका ९ वर्षमा ४०० भन्दा बढी पुस्तक प्रकाशन गरिसकेको छ ।